Bisexualitate

Bisexualitate es un orientation sexual ubi un persona senti attraction sexual o romantic a personas de al minus duo generes.
Assi, un bisexual es un persona qui es attrahite sexualmente e romanticamente per le personas de al minus duo generes. Le definitiones super que significa bisexualitate varia, sed il non es necessari que le persona senti in le mesme maniera o le mesme grado per iste sexos.

Le discrimination contra le personas bisexual es nominate biphobia e pote esser un problema non solmente in personas heterosexual mais etiam in personas homosexual, inter alteres.


Terminologia

Le parola originava como un termino psychoanalytic pro un pathologia mental. Ex le puncto de vista del psychoanalystas de ille tempore como Sigmund Freud, le bisexualitate era un phase immatur del disveloppamento sexual human, in que alicun humanes pote restar troppo longemente. Mais in le annos 1960 e 1970 alicun personas comenciava a identificar se como bisexual, pro "recuperar" iste parola. In iste tempore le bisexualitate e homosexualitate etiam cessava a esser diagnoses pathologic. Ben que le usar del termino "homosexual" generalmente cadeva in favor de parolas como "gay," le parolas "bisexual" e "bi" restava le autonymos plus frequente del communitate bisexual.

Ben que le termino reflecte le puncto de vista binari del psychoanalystas antique, illo non reflecte alicun forma de pensamento binari del bisexuales ipse. Le communitate bisexual es historicamente proxime al communitates transgenere e transsexual, con un quantitate disproportionate del personas transgenere identificante se como bisexual. Assi le inexactitude e binaritate del termino antique ha conducite multes a cambiar lor autonymo de "bisexual" a pansexual o polysexual.

 Vide etiam 
 Asexualitate
 Heterosexualitate
 Homosexualitate

Categoria:LGBT